Høringssvar – kvalitetssikring af skolernes tildelingsmodel
Vi finder det positivt, at tildelingsmodellen fra 2023 nu bliver evalueret. Det er imidlertid afgø-rende, at kvalitetssikringen ikke alene bliver en teknisk vurdering af, om en given økonomisk ramme fordeles hensigtsmæssigt mellem skolerne.
Kvalitetssikringen bør også besvare det grundlæggende spørgsmål: Er den samlede øko-nomiske ramme tilstrækkelig til, at skolerne kan løse deres opgaver og leve op til de poli-tiske ambitioner, som kommunen stiller?
Er kagen stor nok?
I det beskrevne årshjul fremgår det, at den samlede ramme som udgangspunkt beregnes med afsæt i rammen fra det foregående år, med mulighed for ændringer som følge af bl.a. budget-forlig. Det kan komme til at betyde, at man alene undersøger, hvordan den eksisterende øko-nomiske ramme fordeles. Derved risikerer man at kvalitetssikre fordelingen af en ramme, som i sig selv ikke er tilstrækkelig. En retfærdig fordeling af for få ressourcer løser ikke sko-lernes udfordringer!
Derfor bør kvalitetssikringen indeholde en selvstændig vurdering af sammenhængen mellem opgaver, serviceniveau og økonomi.
Kommunen bør kunne redegøre for, hvilket serviceniveau tildelingsmodellen reelt er dimensi-oneret til at finansiere. Det gælder f.eks. tid til forberedelse, elevsamtaler, skole-hjem-samar-bejde, arbejdet med klassefællesskaber, inklusion, kvalificeret undervisning ved fravær og samarbejde med PPR og andre fagprofessionelle.
Fra politiske ambitioner til reelle muligheder
Der er i dag store forventninger til, hvad folkeskolen skal kunne løfte. Elever skal både have faglig udvikling, trivsel og stærke fællesskaber, samtidig med at flere elever skal rummes i al-menmiljøet. - Det kræver ressourcer.
Haderslev Lærerkreds har tidligere peget på en række konkrete områder, hvor en styrket ind-sats kan løfte kvalitet og trivsel. Det handler bl.a. om mere tid til skole-hjem-samarbejde og elevsamtaler, bedre forberedelsesmuligheder, kvalificeret vikardækning, adgang til socialråd-givere og psykologer samt styrkede tolærerordninger og mulighederne for co-teaching. (Link til tidligere høringssvar: 093 Haderslev Lærerkreds)
Det er ikke alene spørgsmål om ønsker om flere ressourcer. Det er spørgsmål om, hvilke rammer der er nødvendige for at løse kerneopgaven.
Hvis kommunen ønsker større kvalitet, stærkere fællesskaber og øget inklusion, bør det derfor
også fremgå af kvalitetssikringen, hvilke ressourcer disse ambitioner forudsætter.
Ved indførelsen af den nye tildelingsmodel i 2023 rejste vi en række bekymringer og pegede på mulige konsekvenser af modellen. Læs her hvad vi tidligere har gjort opmærksom på:
230323-aabent-brev-byraad.pdf 
hoeringssvar-incitament.pdf
Vi mener, at en reel kvalitetssikring bør tage udgangspunkt i disse tidligere input og konkret
undersøge:
• Hvilke af de problemstillinger, der blev rejst i 2023, er blevet løst?
• Hvilke problemer eksisterer fortsat?
• Har modellen haft utilsigtede konsekvenser?
• Har udviklingen på skoleområdet ændret forudsætningerne for modellen?
• Er der kommet nye opgaver eller økonomiske udfordringer, som modellen ikke tager
højde for?
Det bør være muligt at se en tydelig sammenhæng mellem de udfordringer, der blev identificeret ved modellens indførelse, og den evaluering, der nu foretages.
Vores anbefaling
Haderslev Lærerkreds anbefaler derfor, at den endelige kvalitetssikring indeholder to selvstændige vurderinger:
1. Fordeler tildelingsmodellen ressourcerne hensigtsmæssigt og retfærdigt mellem skolerne?
2. Er den samlede økonomiske ramme tilstrækkelig til, at skolerne kan løse deres opgaver på det serviceniveau og med den kvalitet, som kommunen politisk forventer?
Begge spørgsmål er nødvendige, hvis der reelt skal være tale om en kvalitetssikring.
Vi opfordrer derfor Kommunalbestyrelsen til i forbindelse med den kommende budgetlægning at sikre, at der er sammenhæng mellem kommunens ambitioner for folkeskolen og de ressourcer, der stilles til rådighed.
Det handler nemlig ikke kun om at fordele pengene rigtigt. Det handler om at sikre, at der
er ressourcer nok til at skabe den folkeskole, som Haderslev Kommune ønsker.
Rigtig god weekend
Med venlig hilsen    Marianne, Lone, Anna-Pia, Bjørn, René og Jesper
